पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। शनिवार सुबह 6:20 बजे आरआरएल से मिसरोद तक के 6.7 किमी लंबे बीआरटीएस में एसी और नॉन एसी बसों का ड्राय रन (बिना सवारी) शुरू किया गया। इससे पहले सभी लोग आशंकित थे कि बसों की क्रॉसिंग कैसे होगी। मौके पर मौजूद भोपाल सिटी लिंक लिमिटेड (बीसीएलएल) के सीईओ चंद्रमौलि शुक्ला, प्रभारी नगर यंत्री देवेंद्र तिवारी
आदि को बसों की क्रॉसिंग का इंतजार था। 6.32 बजे जैसे ही आशिमा मॉल के सामने 42 किमी प्रति घंटे की रफ्तार से आईं दो बसों की क्रासिंग हुई, तब सभी सन्न रह गए। इस दौरान ड्राइवर भी घबरा गए। हालांकि, बसों के क्रॉस होते ही सभी ने राहत की सांस ली।
जब ड्राय रन चल रहा था, तब कॉरिडोर के दोनों ओर वाहनों का आना-जाना लगा रहा। निगम के कर्मचारी लाउड स्पीकर पर अनाउंस कर वहां से गुजर रहे लोगों को चेतावनी दे रहे थे कि डेडिकेटेड कॉरिडोर में नहीं जाएं अन्यथा जुर्माना किया जाएगा।
जंक्शन पर लाल वर्दी में तैनात कर्मचारी जंक्शन क्रॉस होने वाले वाहन चालकों व राहगीरों को भी चेता रहे थे। इस दौरान एक बस का डीजल खत्म हो गया तो एक बस में कलेक्टर निशांत बरबड़े की मौजूदगी में एक फोटोग्राफर का हाथ फंस गया। कलेक्टर ने बीसीएलएल और नगर निगम के अधिकारियो से कहा कि सुंदरता से ज्यादा सुरक्षा पर ध्यान दिया जाए।
उन्होंने एक एसी बस में बैठकर कॉरिडोर का मुआयना भी किया। पत्रकारों से चर्चा में उन्होंने कहा कि जब भी वे इस कॉरिडोर से गुजरते थे, तब उन्हें लगता था कि इसमें दो बसें कैसे क्रॉस होंगी। उन्होंने कहा- मुझे भी यह भ्रांति थी कि यह सिस्टम सफल होगा या नहीं, लेकिन ड्राय रन के बाद स्थिति साफ हो गई।
बस स्टॉप का गेप अलग-अलग
इंदौर से आए विशेषज्ञ
बीसीएलएल ने ट्रैफिक के क्षेत्र में काम करने वाले एनजीओ एंबार्क इंडिया के विशेषज्ञों को इंदौर से बुलाया था। एंबार्क के तकनीकी सलाहकार प्रशांत बच्चू ने पूरे ड्राय रन की मॉनिटरिंग कर शाम को रिपोर्ट बीसीएलएल के सीईओ को सौंपी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn